title: Provedbena uredba Komisije (EU) 2016/1045 оd 28. lipnja 2016. o povlačenju prihvaćanja preuzete obveze za jednog proizvođača izvoznika dodijeljenoga Provedbenom odlukom 2013/707/EU o potvrdi prihvaćanja preuzete obveze u vezi s antidampinškim i antisubvencijskim mjerama koje se odnose na uvoz kristalnih silicijskih fotonaponskih modula i ključnih elemenata (tj. ćelija) podrijetlom ili poslanih iz Narodne Republike Kine za vrijeme primjene konačnih mjera

text:
               29.6.2016

               HR

               Službeni list Europske unije

               L 170/5

         PROVEDBENA UREDBA KOMISIJE (EU) 2016/1045
   оd 28. lipnja 2016.
   o povlačenju prihvaćanja preuzete obveze za jednog proizvođača izvoznika dodijeljenoga Provedbenom odlukom 2013/707/EU o potvrdi prihvaćanja preuzete obveze u vezi s antidampinškim i antisubvencijskim mjerama koje se odnose na uvoz kristalnih silicijskih fotonaponskih modula i ključnih elemenata (tj. ćelija) podrijetlom ili poslanih iz Narodne Republike Kine za vrijeme primjene konačnih mjera
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice (1) („Osnovna antidampinška uredba”), a posebno njezin članak 8.,
   uzimajući u obzir Uredbu Vijeća (EZ) br. 597/2009 od 11. lipnja 2009. o zaštiti od subvencioniranog uvoza iz zemalja koje nisu članice Europske zajednice (2) („Osnovna antisubvencijska uredba”), a posebno njezin članak 13.,
   nakon obavješćivanja država članica,
   budući da:
   A.   PREUZETA OBVEZA I DRUGE POSTOJEĆE MJERE

               (1)

               Uredbom (EU) br. 513/2013 (3) Europska komisija („Komisija”) uvela je privremenu antidampinšku pristojbu na uvoz u Europsku uniju („Unija”) kristalnih silicijskih fotonaponskih modula („moduli”) i ključnih elemenata (tj. ćelija i pločica) podrijetlom ili poslanih iz Narodne Republike Kine („NRK”).

               (2)

               Skupina proizvođača izvoznika ovlastila je Kinesku gospodarsku komoru za uvoz i izvoz strojeva i elektroničkih proizvoda („CCCME”) da u njihovo ime predloži Komisiji preuzimanje obveze u vezi s cijenama, što je i učinila. Iz uvjeta te preuzete obveze u vezi s cijenama jasno je da je riječ o paketu pojedinačnih preuzetih obveza u vezi s cijenama za svakog pojedinačnog proizvođača izvoznika koji, zbog praktičnosti upravljanja, koordinira CCCME.

               (3)

               Odlukom 2013/423/EU (4) Komisija je prihvatila tu preuzetu obvezu u vezi s cijenama u pogledu privremene antidampinške pristojbe. Uredbom (EU) br. 748/2013 (5) Komisija je izmijenila Uredbu (EU) br. 513/2013 radi uvođenja potrebnih tehničkih izmjena zbog prihvaćanja preuzete obveze u pogledu privremene antidampinške pristojbe.

               (4)

               Provedbenom uredbom (EU) br. 1238/2013 (6) Vijeće je uvelo konačnu antidampinšku pristojbu na uvoz u Uniju modula i ćelija podrijetlom ili poslanih iz NRK-a („predmetni proizvodi”). Provedbenom uredbom (EU) br. 1239/2013 (7) Vijeće je uvelo i konačnu kompenzacijsku pristojbu na uvoz predmetnih proizvoda u Uniju.

               (5)

               Po obavijesti o izmijenjenoj verziji preuzete obveze u vezi s cijenama koju je dostavila skupina proizvođača izvoznika („proizvođači izvoznici”) zajedno s CCCME-om, Provedbenom odlukom 2013/707/EU (8) Komisija je potvrdila prihvaćanje preuzete obveze u vezi s cijenama kako je izmijenjena („preuzeta obveza”) u razdoblju primjene konačnih mjera. U Prilogu toj Odluci navedeni su proizvođači izvoznici za koje je prihvaćena preuzeta obveza, među kojima je i Zhejiang Xiongtai Photovoltaic Technology Co. Ltd („Shinetime China”) sa svojim povezanim društvom u Uniji (SHINETIME SOLAR GMBH, „Shinetime Europe”) pod zajedničkom dodatnom oznakom TARIC B919.

               (6)

               Provedbenom odlukom 2014/657/EU (9) Komisija je prihvatila prijedlog skupine proizvođača izvoznika zajedno s CCCME-om za pojašnjenja u pogledu provedbe preuzete obveze za predmetne proizvode obuhvaćene preuzetom obvezom, to jest module i ćelije podrijetlom ili poslane iz NRK-a, trenutačno razvrstane u oznake KN ex 8541 40 90 (oznake TARIC 8541409021, 8541409029, 8541409031 i 8541409039), koje proizvode proizvođači izvoznici („obuhvaćeni proizvod”). Antidampinške i kompenzacijske pristojbe iz uvodne izjave 4., kao i preuzeta obveza, zajednički se nazivaju „mjere”.

               (7)

               Provedbenom uredbom (EU) 2015/866 (10) Komisija je povukla prihvaćanje preuzete obveze za tri proizvođača izvoznika.

               (8)

               Provedbenom uredbom (EU) 2015/1403 (11) Komisija je povukla prihvaćanje preuzete obveze za još jednog proizvođača izvoznika.

               (9)

               Provedbenom uredbom (EU) 2015/2018 (12) Komisija je povukla prihvaćanje preuzete obveze za dva proizvođača izvoznika.

               (10)

               Komisija je u Obavijesti o pokretanju postupka objavljenoj 5. prosinca 2015. u Službenom listu Europske unije
                   (13) pokrenula ispitni postupak u okviru revizije zbog predstojećeg isteka mjera na temelju članka 11. stavka 2. Osnovne antidampinške uredbe.

               (11)

               Komisija je u Obavijesti o pokretanju postupka objavljenoj 5. prosinca 2015. u Službenom listu Europske unije
                   (14) pokrenula ispitni postupak u okviru revizije zbog predstojećeg isteka mjera na temelju članka 18. Osnovne antisubvencijske uredbe.

               (12)

               Komisija je u Obavijesti o pokretanju postupka objavljenoj 5. prosinca 2015. u Službenom listu Europske unije
                   (15) pokrenula i djelomičnu privremenu reviziju na temelju članka 11. stavka 3. Osnovne antidampinške uredbe i članka 19. Osnovne antisubvencijske uredbe.

               (13)

               Provedbenom uredbom (EU) 2016/115 (16) Komisija je povukla prihvaćanje preuzete obveze za još jednog proizvođača izvoznika.

               (14)

               Provedbenom uredbom (EU) 2016/185 (17) Komisija je proširila konačne antidampinške pristojbe uvedene Uredbom (EU) br. 1238/2013 na uvoz predmetnih proizvoda podrijetlom ili poslanih iz Narodne Republike Kine na uvoz predmetnih proizvoda poslanih iz Malezije i Tajvana, neovisno o tome jesu li deklarirani kao proizvodi podrijetlom iz Malezije i Tajvana.

               (15)

               Provedbenom uredbom (EU) 2016/184 (18) Komisija je proširila konačne kompenzacijske pristojbe uvedene Uredbom (EU) br. 1239/2013 na uvoz predmetnih proizvoda podrijetlom ili poslanih iz Narodne Republike Kine na uvoz predmetnih proizvoda poslanih iz Malezije i Tajvana, neovisno o tome jesu li deklarirani kao proizvodi podrijetlom iz Malezije i Tajvana.

         B.   UVJETI PREUZETE OBVEZE

               (16)

               Proizvođači izvoznici složili su se, među ostalim, da neće prodavati obuhvaćeni proizvod prvom nezavisnom kupcu u Uniji po cijeni nižoj od određene najniže uvozne cijene, u okviru povezane godišnje razine uvoza u Uniju („godišnja razina”) utvrđene preuzetom obvezom.

               (17)

               U preuzetoj je obvezi u obliku otvorenog popisa navedeno što se smatra kršenjem preuzete obveze. Taj popis osobito uključuje izdavanje trgovačkog računa ili računa za daljnju prodaju čije temeljne financijske transakcije (npr. iznos koji je kupac zaista primio nakon eventualnih prilagodbi u pogledu knjižnih odobrenja/obavijesti o terećenju i ostalog) nisu u skladu s nominalnom vrijednosti trgovačkog računa.
               Proizvođač izvoznik odgovoran je za kršenja od strane njegovih povezanih društava utvrđenih u preuzetoj obvezi.

               (18)

               Na temelju preuzete obveze proizvođači izvoznici dužni su Komisiji svaka tri mjeseca dostaviti detaljne podatke o svakoj izvoznoj prodaji i daljnjoj prodaji u Uniju („tromjesečna izvješća”). Time se podrazumijeva da podaci dostavljeni u tim tromjesečnim izvješćima moraju biti potpuni i točni te da su prijavljene transakcije potpuno u skladu s uvjetima preuzete obveze.

               (19)

               Kako bi se osiguralo poštovanje preuzete obveze, proizvođači izvoznici također su se obvezali dostaviti sve podatke koje Komisija smatra potrebnima.

         C.   PRAĆENJE PROIZVOĐAČA IZVOZNIKA

               (20)

               Pri praćenju poštovanja preuzete obveze Komisija je provjerila podatke koji se odnose na preuzetu obvezu, a koje je dostavilo društvo Shinetime China i njegovo povezano društvo u Uniji. Komisija je zaprimila i dokaze od carinskih tijela jedne države članice na temelju članka 8. stavka 9. Osnovne antidampinške uredbe te članka 13. stavka 9. Osnovne antisubvencijske uredbe.

               (21)

               Zaključci navedeni u uvodnim izjavama 22. do 25. odnose se na probleme utvrđene za društvo Shinetime China i njegovo povezano društvo u Uniji, koji Komisiju obvezuju da povuče prihvaćanje preuzete obveze za tog proizvođača izvoznika.

         D.   RAZLOZI ZA POVLAČENJE PRIHVAĆANJA PREUZETE OBVEZE
   (a)   Prodaje koje provodi društvo Shinetime China

               (22)

               Zaprimljeni dokazi i javno dostupne informacije pokazuju da je navodno nepovezan uvoznik u Uniji barem određeno vrijeme imao istu adresu kao društvo Shinetime Europe. Taj je navodno nepovezan uvoznik izdao dva računa za daljnju prodaju za jednu transakciju solarnih modula krajnjem kupcu: u jednom je računu poštovana najniža uvozna cijena, a u drugom računu ona nije poštovana. Brojevi računa, količina modula i oznake proizvoda društva bili su jednaki. Krajnji kupac izvršio je uplatu društvu Shinetime China za tu transakciju, a iznos je odgovarao vrijednosti računa u kojem nije poštovana najniža uvozna cijena. Ta je praksa zabilježena barem u jednom slučaju.

               (23)

               Osim toga, zaprimljeni dokazi pokazuju da postoji još jedan oblik izbjegavanja preuzetih obveza. Društvo Shinetime China nepovezanom kupcu u Uniji izdalo je predračun u vrijednosti nižoj od najniže uvozne cijene. Taj je kupac na račun društva Shinetime China u Hong Kongu uplatio iznos niži od najniže uvozne cijene.

         (b)   Prodaje koje provodi društvo Shinetime Europe

               (24)

               Zaprimljeni dokazi pokazuju da je i društvo Shinetime Europe izdalo dva računa za daljnju prodaju za jednu transakciju solarnih modula prvom nepovezanom kupcu u Uniji: u jednom je računu poštovana najniža uvozna cijena, a u drugom računu ona nije poštovana. Brojevi računa, količina modula i oznake proizvoda društva bili su jednaki. Iznos koji je prvi nepovezan kupac u Uniji platio društvu Shinetime Europe za tu transakciju odgovarao je vrijednosti računa u kojem nije poštovana najniža uvozna cijena.

               (25)

               Nadalje, u razdoblju u kojem je provedena transakcija iz uvodne izjave 24. društvo Shinetime Europe nije Komisiji podnijelo tromjesečno izvješće o prodaji.

               (26)

               Komisija je ocijenila podnesene dokaze i izostanak izvješćivanja te zaključila da je došlo do kršenja preuzetih obveza.

         E.   PONIŠTENJE RAČUNA NA TEMELJU PREUZETE OBVEZE

               (27)

               Zaprimljeni dokazi pokazuju da je račun za daljnju prodaju iz uvodne izjave 24. povezan sa sljedećom transakcijom:

                           Broj trgovačkog računa uz robu koja podliježe preuzetoj obvezi

                           Datum

                           Izdalo društvo

                           Izdano društvu

                           XTSSG1501-004-CI

                           16. siječnja 2015.

                           Zhejiang Xiongtai Photovoltaic Technology Co. Ltd

                           SHINETIME SOLAR GMBH

                     Stoga je u skladu s člankom 3. stavkom 2. točkom (b) Provedbene uredbe (EU) br. 1238/2013 i člankom 2. stavkom 2. točkom (b) Provedbene uredbe (EU) br. 1239/2013 taj račun proglašen nevaljanim. Carinski dug nastao u trenutku prihvaćanja prijave za puštanje u slobodni promet nacionalna carinska tijela trebala bi naplatiti u skladu s člankom 105. stavcima 3. do 6. Uredbe Europskog parlamenta i Vijeća (EU) 952/2013 (19) kad stupi na snagu povlačenje preuzete obveze u pogledu društva Shinetime China i njegova povezanog društva u Uniji. Nacionalna carinska tijela nadležna za prikupljanje pristojbi bit će u skladu s tim obaviještena.
               U tom kontekstu Komisija podsjeća da je u skladu s člankom 3. stavkom 1. točkom (b) u vezi s Prilogom III. točkom 7. Provedbene uredbe (EU) br. 1238/2013 i u skladu s člankom 2. stavkom 1. točkom (b) u vezi s Prilogom 2. točkom 7. Provedbene uredbe (EU) br. 1239/2013 uvoz oslobođen pristojbi samo ako su na računu navedeni cijena i mogući rabati. Ako ti uvjeti nisu ispunjeni, pristojbe se moraju platiti, čak i ako Komisija nije poništila trgovački račun uz robu.

         F.   PROCJENA IZVEDIVOSTI PREUZETE OBVEZE U CJELINI

               (28)

               Preuzetom obvezom određeno je da činjenica da je pojedinačni proizvođač izvoznik krši ne dovodi automatski do povlačenja prihvaćanja preuzete obveze za sve proizvođače izvoznike. U tom slučaju Komisija procjenjuje utjecaj tog određenog kršenja na izvedivost preuzete obveze u pogledu svih proizvođača izvoznika i CCCME-a.

               (29)

               U skladu s time Komisija je procijenila utjecaj kršenja od strane društva Shinetime China i njegova povezanog društva u Uniji na izvedivost preuzete obveze za sve proizvođače izvoznike i CCCME.

               (30)

               Odgovornost za ta kršenja isključivo je na predmetnom proizvođaču izvozniku; praćenjem nisu dosad otkrivena nikakva sustavna kršenja povezana s većim brojem proizvođača izvoznika ili CCCME-a.

               (31)

               Stoga Komisija zaključuje da ukupno funkcioniranje preuzete obveze nije ugroženo i da trenutačno nema temelja za povlačenje prihvaćanja preuzete obveze za sve proizvođače izvoznike i CCCME.

         G.   PISANI PODNESCI I SASLUŠANJA

               (32)

               Zainteresiranim strankama omogućeno je da budu saslušane te da iznesu primjedbe u skladu s člankom 8. stavkom 9. Osnovne antidampinške uredbe i člankom 13. stavkom 9. Osnovne antisubvencijske uredbe. Društvo Shinetime China podnijelo je primjedbe u svoje ime i u ime društva Shinetime Europe te je bilo saslušano.

      Autentičnost računa koje su izdala društva Shinetime China i Shinetime Europe

               (33)

               Društvo Shinetime China osporilo je tvrdnju da je s društvom Shinetime Europe izdalo račune i račune za daljnju prodaju u kojima nije poštovana najniža uvozna cijena. Objasnilo je da u skladu s njihovim internim pravilima svi službeni računi moraju biti potpisani i zapečaćeni. Budući da računi iz uvodnih izjava 23. i 24. nisu bili potpisani i zapečaćeni, društvo Shinetime China nije ih moglo pronaći u svojem sustavu. Ono je potvrdilo samo izdavanje jednog računa za daljnju prodaju u kojem je poštovana najniža uvozna cijena.

               (34)

               Komisija tu tvrdnju ne prihvaća. Komisija nije osporila činjenicu da su računi iz navedenih uvodnih izjava bili službeni računi društva Shinetime China i službeni računi za daljnju prodaju društva Shinetime Europe.

               (35)

               Stoga tvrdnja društva Shinetime China o autentičnosti tih računa nije relevantna. Komisija je ustanovila da je nepovezan kupac u Uniji preuzeo obvezu uplate društvu Shinetime China iznosa nižeg od najniže uvozne cijene za transakciju iz uvodne izjave 23. Komisija taj zaključak temelji na prepisci za koju društvo Shinetime China tvrdi da nije u mogućnosti pobiti zbog odlaska predmetnog osoblja. Komisija smatra da se navedeni zaključak ne može izmijeniti samo na temelju izjave društva Shinetime China da u svojem sustavu ne može pronaći ni predmetnu prepisku ni predmetni račun te da ne posjeduje račun u Hong Kongu.

               (36)

               Osim toga, Komisija je ustanovila i da je iznos koji je prvi nepovezan kupac u Uniji platio društvu Shinetime Europe za transakciju iz uvodne izjave 24. odgovarao vrijednosti računa za daljnju prodaju u kojem nije poštovana najniža uvozna cijena. Stoga, iako je društvo Shinetime China tvrdilo da račun za daljnju prodaju čiji je iznos niži od najniže uvozne cijene nije autentičan, temeljna financijska transakcija (npr. iznos koji je zaista primljen od kupca nakon eventualnih prilagodbi u pogledu knjižnih odobrenja/obavijesti o terećenju i ostalog) nije bila u skladu s nominalnom vrijednosti trgovačkog računa za daljnju prodaju za koji je potvrđeno da je službeni račun za daljnju prodaju društva Shinetime Europe. Tvrdnje društva Shinetime China u pogledu plaćanja računa razmatraju se u uvodnim izjavama 41. do 48.

      Prodaje koje je izvršilo društvo Shinetime China po cijeni nižoj od najniže uvozne cijene

               (37)

               Društvo Shinetime China tvrdilo je da je uplata primljena od navodno nepovezanog uvoznika iz uvodne izjave 22. bila samo predujam. Kako bi poduprijelo svoje tvrdnje, društvo Shinetime China podnijelo je izvoznu dokumentaciju i izvadak iz knjige kupaca u pogledu navodno nepovezanog uvoznika.

               (38)

               Komisija tu tvrdnju ne prihvaća. Dokazi koje su dostavila nacionalna carinska tijela pokazuju da je krajnji kupac u Uniji izravno društvu Shinetime China platio račun za daljnju prodaju koji je izdao navodno nepovezan uvoznik iz uvodne izjave 22. U toj uplati (čiji je iznos bio niži od najniže izvozne cijene) društvu Shinetime China bio je naveden broj računa za daljnju prodaju koji je izdao navodno nepovezan uvoznik.

               (39)

               Izvadak iz glavne knjige kupaca bez dodatnih dokaza kojim bi se povezala uplata primljena od navodno nepovezanog uvoznika s transakcijom krajnjeg kupca u Uniji nije relevantan i stoga ne pobija dokaze podnesene društvu Shinetime China. U tom smislu nije relevantna ni tvrdnja o mogućem predujmu navodno nepovezanog uvoznika.

               (40)

               Stoga Komisija ustraje u svojem zaključku da je društvo Shinetime China prekršilo preuzetu obvezu prodajom po cijeni nižoj od najniže uvozne cijeme preko navodno nepovezanog uvoznika u Uniji.

      Prodaje koje je izvršilo društvo Shinetime Europe po cijeni nižoj od najniže uvozne cijene

               (41)

               Društvo Shinetime China tvrdilo je da je dokumentacija povezana s transakcijom iz uvodne izjave 24. bila u skladu sa zahtjevima preuzete obveze i da je poštovana najniža uvozna cijena. Društvo Shinetime China podnijelo je odgovarajuću izvoznu dokumentaciju i carinsku deklaraciju.

               (42)

               Komisija tu tvrdnju ne prihvaća. Navodno poštovanje najniže uvozne cijene na temelju takve dokumentacije nije relevantno za procjenu toga je li temeljnom financijskom transakcijom potvrđeno da je najniža uvozna cijena zaista poštovana.

               (43)

               Društvo Shinetime China iznijelo je i argument da je uplata društvu Shinetime Europe bila tek djelomična uplata. Preostali iznos, uključujući zateznu kamatu, isplaćen je društvu Shinetime China deset mjeseci nakon toga zbog prestanka poslovne djelatnosti društva Shinetime Europe. Društvo Shinetime China podnijelo je odgovarajuću potvrdu o uplati kako bi poduprijelo svoje tvrdnje o djelomičnoj uplati.

               (44)

               Komisija ne može prihvatiti tu tvrdnju iz sljedećih razloga.

               (45)

               Prvo, u uvjetima plaćanja iz temeljnog računa za daljnju prodaju jasno se navodi uplata stopostotnog predujma. Osim toga, uplata koju je izvršio nepovezan kupac u Uniji nije sadržavala nikakvo upućivanje na predujam. Naprotiv, sadržavala je upućivanje na račun za daljnju prodaju i odgovarala je vrijednosti računa za daljnju prodaju u kojem se nije poštovala najniža uvozna cijena.

               (46)

               Drugo, iz obavijesti o isporuci koju je podnijelo društvo Shinetime China vidljivo je da su solarni moduli zaista isporučeni nepovezanom kupcu u Uniji unatoč nepoštovanju uvjeta plaćanja. Gotovo deset mjeseci nakon isporuke nije zatražena uplata preostalog iznosa.

               (47)

               Treće, društvo Shinetime China nije dostavilo nikakve dodatne dokaze (primjerice sporazum s kupcem o navodnoj djelomičnoj uplati ili obavijest o terećenju za zatezne kamate) kako bi poduprijelo svoje tvrdnje u pogledu navodne djelomične uplate i zatezne kamate osim potvrde o uplati tih iznosa.

               (48)

               Konačno, Komisija nije bila obaviještena niti o jednom od navodnih zahtjeva za plaćanje, uključujući zahtjev za zatezne kamate.

               (49)

               Stoga Komisija tvrdnje društva Shinetime China smatra neutemeljenima i ustraje pri svojem zaključku da je društvo Shinetime Europe prekršilo preuzetu obvezu prodajom po cijeni nižoj od najniže uvozne cijene nepovezanom kupcu u Uniji.

      Neizvješćivanje

               (50)

               Društvo Shinetime China tvrdilo je da je društvo Shinetime Europe sa zakašnjenjem podnijelo odgovarajuće tromjesečno izvješće o prodaji. Osim toga, društvo Shinetime China priznalo je da Komisija nije bila obaviještena o transakciji iz uvodne izjave 24.

               (51)

               Osim toga što društvo Shinetime China nije ispunilo svoju obvezu izvješćivanja Komisije o prestanku poslovne djelatnosti društva Shinetime Europe, Komisija ističe da obveza izvješćivanja obuhvaća sve transakcije u predmetnom tromjesečju. Društvo Shinetime Europe nije izvijestilo o transakciji iz uvodne izjave 24. koja je izvršena u tromjesečju prije prestanka njegove poslovne djelatnosti. Komisija stoga ustraje u svojem zaključku da je društvo Shinetime Europe prekršilo svoju obvezu izvješćivanja iz preuzete obveze.

               (52)

               Društvo Shinetime China tvrdilo je i da kašnjenje u podnošenju tromjesečnog izvješća nije dovoljno za poništenje transakcije iz uvodne izjave 24.

               (53)

               Komisija ističe da su razlozi za poništenje predmetne transakcije objašnjeni u uvodnim izjavama 24. i 27. Zakašnjelo podnošenje tromjesečnog izvješća i, prije svega, činjenica da je izostalo izvješćivanje o predmetnoj transakciji, čine kršenje obveze izvješćivanja iz preuzete obveze. Iako su ta kršenja dovoljan razlog za povlačenje preuzete obveze za društvo Shinetime China, ona nisu uzeta u obzir u procjeni u vezi s poništenjem predmetne transakcije.

         H.   POVLAČENJE PRIHVAĆANJA PREUZETE OBVEZE I UVOĐENJE KONAČNIH PRISTOJBI

               (54)

               Stoga, u skladu s člankom 8. stavkom 9. Osnovne antidampinške uredbe, člankom 13. stavkom 9. Osnovne antisubvencijske uredbe te u skladu s uvjetima preuzete obveze, Komisija je zaključila da se povlači prihvaćanje preuzete obveze za društvo Shinetime China i njegovo povezano društvo u Uniji.

               (55)

               Sukladno tomu, u skladu s člankom 8. stavkom 9. Osnovne antidampinške uredbe i člankom 13. stavkom 9. Osnovne antisubvencijske uredbe, konačna antidampinška pristojba uvedena člankom 1. Provedbene uredbe (EU) br. 1238/2013 i konačna kompenzacijska pristojba uvedena člankom 1. Provedbene uredbe (EU) br. 1239/2013 automatski se primjenjuju na uvoz predmetnog proizvoda podrijetlom ili poslanogA iz NRK-a koji je proizvelo društvo Shinetime China (dodatna oznaka TARIC B919) od dana stupanja na snagu ove Uredbe.

               (56)

               U informativne svrhe u tablici u Prilogu ovoj Uredbi navedeni su proizvođači izvoznici za koje prihvaćanje preuzete obveze Provedbenom odlukom 2013/707/EU nije pod utjecajem ove Uredbe,

         DONIJELA JE OVU UREDBU:
   Članak 1.
   Prihvaćanje preuzete obveze u odnosu na društvo Zhejiang Xiongtai Photovoltaic Technology Co. Ltd i njegovo povezano društvo u Uniji, pod zajedničkom dodatnom oznakom TARIC B919, ovime se povlači.
   Članak 2.
   Trgovački račun pod brojem XTSSG1501-004-CI koje je društvo Zhejiang Xiongtai Photovoltaic Technology Co. Ltd 16. siječnja 2015. izdalo društvu SHINETIME SOLAR GMBH proglašen je nevaljanim. Nacionalna carinska tijela ovime se upućuju na naplatu carinskog duga nastalog u trenutku prihvaćanja prijave za puštanje u slobodni promet u skladu s člankom 3. stavkom 2. točkom (b) Provedbene uredbe (EU) br. 1238/2013 i člankom 2. stavkom 2. točkom (b) Provedbene uredbe (EU) br. 1239/2013.
   Članak 3.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. lipnja 2016.

            Za Komisiju

            Predsjednik

         Jean-Claude JUNCKER

      (1)  SL L 343, 22.12.2009., str. 51.

      (2)  SL L 188, 18.7.2009., str. 93.

      (3)  SL L 152, 5.6.2013., str. 5.

      (4)  SL L 209, 3.8.2013., str. 26.

      (5)  SL L 209, 3.8.2013., str. 1.

      (6)  SL L 325, 5.12.2013., str. 1.

      (7)  SL L 325, 5.12.2013., str. 66.

      (8)  SL L 325, 5.12.2013., str. 214.

      (9)  SL L 270, 11.9.2014., str. 6.

      (10)  SL L 139, 5.6.2015., str. 30.

      (11)  SL L 218, 19.8.2015., str. 1.

      (12)  SL L 295, 12.11.2015., str. 23.

      (13)  SL C 405, 5.12.2015., str. 8.

      (14)  SL C 405, 5.12.2015., str. 20.

      (15)  SL C 405, 5.12.2015., str. 33.

      (16)  SL L 23, 29.1.2016., str. 23.

      (17)  SL L 37, 12.2.2016., str. 76.

      (18)  SL L 37, 12.2.2016., str. 56.

      (19)  SL L 269, 10.10.2013., str. 1.

      PRILOG

         Popis trgovačkih društava

                  Naziv trgovačkog društva

                  Dodatna oznaka TARIC

                  Jiangsu Aide Solar Energy Technology Co. Ltd

                  B798

                  Alternative Energy (AE) Solar Co. Ltd

                  B799

                  Anhui Chaoqun Power Co. Ltd

                  B800

                  Anji DaSol Solar Energy Science & Technology Co. Ltd

                  B802

                  Anhui Schutten Solar Energy Co. Ltd
                  Quanjiao Jingkun Trade Co. Ltd

                  B801

                  Anhui Titan PV Co. Ltd

                  B803

                  Xi'an SunOasis (Prime) Company Limited
                  TBEA SOLAR CO. LTD
                  XINJIANG SANG'O SOLAR EQUIPMENT

                  B804

                  Changzhou NESL Solartech Co. Ltd

                  B806

                  Changzhou Shangyou Lianyi Electronic Co. Ltd

                  B807

                  CHINALAND SOLAR ENERGY CO. LTD

                  B808

                  ChangZhou EGing Photovoltaic Technology Co. Ltd

                  B811

                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY & TECHNOLOGY CO. LTD

                  B812

                  CNPV Dongying Solar Power Co. Ltd

                  B813

                  CSG PVtech Co. Ltd

                  B814

                  China Sunergy (Nanjing) Co. Ltd.
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd.
                  China Sunergy (Yangzhou) Co. Ltd.
                  China Sunergy (Shanghai) Co. Ltd.

                  B809

                  Delsolar (Wujiang) Ltd

                  B792

                  Dongfang Electric (Yixing) MAGI Solar Power Technology Co. Ltd

                  B816

                  EOPLLY New Energy Technology Co. Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT & EXPORT CO. LTD

                  B817

                  Era Solar Co. Ltd

                  B818

                  GD Solar Co. Ltd

                  B820

                  Greenway Solar-Tech (Shanghai) Co. Ltd
                  Greenway Solar-Tech (Huaian) Co. Ltd

                  B821

                  Konca Solar Cell Co. Ltd
                  Suzhou GCL Photovoltaic Technology Co. Ltd
                  Jiangsu GCL Silicon Material Technology Development Co. Ltd
                  Jiangsu Zhongneng Polysilicon Technology Development Co. Ltd
                  GCL-Poly (Suzhou) Energy Limited
                  GCL-Poly Solar Power System Integration (Taicang) Co. Ltd
                  GCL SOLAR POWER (SUZHOU) LIMITED

                  B850

                  Guodian Jintech Solar Energy Co. Ltd.

                  B822

                  Hangzhou Bluesun New Material Co. Ltd

                  B824

                  Hanwha SolarOne (Qidong) Co. Ltd.

                  B826

                  Hengdian Group DMEGC Magnetics Co. Ltd

                  B827

                  HENGJI PV-TECH ENERGY CO. LTD

                  B828

                  Himin Clean Energy Holdings Co. Ltd

                  B829

                  Jetion Solar (China) Co. Ltd
                  Junfeng Solar (Jiangsu) Co. Ltd
                  Jetion Solar (Jiangyin) Co. Ltd

                  B830

                  Jiangsu Green Power PV Co. Ltd

                  B831

                  Jiangsu Hosun Solar Power Co. Ltd

                  B832

                  Jiangsu Jiasheng Photovoltaic Technology Co. Ltd

                  B833

                  Jiangsu Runda PV Co. Ltd

                  B834

                  Jiangsu Sainty Photovoltaic Systems Co. Ltd
                  Jiangsu Sainty Machinery Imp. And Exp. Corp. Ltd

                  B835

                  Jiangsu Seraphim Solar System Co. Ltd

                  B836

                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd

                  B837

                  Jiangsu Sinski PV Co. Ltd

                  B838

                  Jiangsu Sunlink PV Technology Co. Ltd

                  B839

                  Jiangsu Zhongchao Solar Technology Co. Ltd

                  B840

                  Jiangxi Risun Solar Energy Co. Ltd

                  B841

                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd

                  B793

                  Jiangyin Hareon Power Co. Ltd
                  Hareon Solar Technology Co. Ltd
                  Taicang Hareon Solar Co. Ltd
                  Hefei Hareon Solar Technology Co. Ltd
                  Jiangyin Xinhui Solar Energy Co. Ltd
                  Altusvia Energy (Taicang) Co. Ltd

                  B842

                  Jiangyin Shine Science and Technology Co. Ltd

                  B843

                  JingAo Solar Co. Ltd
                  Shanghai JA Solar Technology Co. Ltd
                  JA Solar Technology Yangzhou Co. Ltd
                  Hefei JA Solar Technology Co. Ltd
                  Shanghai JA Solar PV Technology Co. Ltd

                  B794

                  Jinko Solar Co. Ltd
                  Jinko Solar Import and Export Co. Ltd
                  ZHEJIANG JINKO SOLAR CO. LTD
                  ZHEJIANG JINKO SOLAR TRADING CO. LTD

                  B845

                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd

                  B795

                  Juli New Energy Co. Ltd

                  B846

                  Jumao Photonic (Xiamen) Co. Ltd

                  B847

                  King-PV Technology Co. Ltd

                  B848

                  Kinve Solar Power Co. Ltd (Maanshan)

                  B849

                  Lightway Green New Energy Co. Ltd
                  Lightway Green New Energy(Zhuozhou) Co. Ltd

                  B851

                  MOTECH (SUZHOU) RENEWABLE ENERGY CO. LTD

                  B852

                  Nanjing Daqo New Energy Co. Ltd

                  B853

                  NICE SUN PV CO. LTD
                  LEVO SOLAR TECHNOLOGY CO. LTD

                  B854

                  Ningbo Huashun Solar Energy Technology Co. Ltd

                  B856

                  Ningbo Jinshi Solar Electrical Science & Technology Co. Ltd

                  B857

                  Ningbo Komaes Solar Technology Co. Ltd

                  B858

                  Ningbo Osda Solar Co. Ltd

                  B859

                  Ningbo Qixin Solar Electrical Appliance Co. Ltd

                  B860

                  Ningbo South New Energy Technology Co. Ltd

                  B861

                  Ningbo Sunbe Electric Ind Co. Ltd

                  B862

                  Ningbo Ulica Solar Science & Technology Co. Ltd

                  B863

                  Perfectenergy (Shanghai) Co. Ltd

                  B864

                  Perlight Solar Co. Ltd

                  B865

                  Phono Solar Technology Co. Ltd
                  Sumec Hardware & Tools Co. Ltd

                  B866

                  RISEN ENERGY CO. LTD

                  B868

                  SHANDONG LINUO PHOTOVOLTAIC HI-TECH CO. LTD

                  B869

                  SHANGHAI ALEX SOLAR ENERGY SCIENCE & TECHNOLOGY CO. LTD
                  SHANGHAI ALEX NEW ENERGY CO. LTD

                  B870

                  Shanghai BYD Co. Ltd
                  BYD(Shangluo)Industrial Co. Ltd

                  B871

                  Shanghai Chaori Solar Energy Science & Technology Co. Ltd
                  Shanghai Chaori International Trading Co. Ltd

                  B872

                  Propsolar (Zhejiang) New Energy Technology Co. Ltd
                  Shanghai Propsolar New Energy Co. Ltd

                  B873

                  SHANGHAI SHANGHONG ENERGY TECHNOLOGY CO. LTD

                  B874

                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd

                  B875

                  Shanghai ST Solar Co. Ltd
                  Jiangsu ST Solar Co. Ltd

                  B876

                  Shenzhen Sacred Industry Co.Ltd

                  B878

                  Shenzhen Topray Solar Co. Ltd
                  Shanxi Topray Solar Co. Ltd
                  Leshan Topray Cell Co. Ltd

                  B880

                  Sopray Energy Co. Ltd
                  Shanghai Sopray New Energy Co. Ltd

                  B881

                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd

                  B882

                  SUZHOU SHENGLONG PV-TECH CO. LTD

                  B883

                  TDG Holding Co. Ltd

                  B884

                  Tianwei New Energy Holdings Co. Ltd
                  Tianwei New Energy (Chengdu) PV Module Co. Ltd
                  Tianwei New Energy (Yangzhou) Co. Ltd

                  B885

                  Wenzhou Jingri Electrical and Mechanical Co. Ltd

                  B886

                  Shanghai Topsolar Green Energy Co. Ltd

                  B877

                  Shenzhen Sungold Solar Co. Ltd

                  B879

                  Wuhu Zhongfu PV Co. Ltd

                  B889

                  Wuxi Saijing Solar Co. Ltd

                  B890

                  Wuxi Shangpin Solar Energy Science and Technology Co. Ltd

                  B891

                  Wuxi Solar Innova PV Co. Ltd

                  B892

                  Wuxi Suntech Power Co. Ltd
                  Suntech Power Co. Ltd
                  Wuxi Sunshine Power Co. Ltd
                  Luoyang Suntech Power Co. Ltd
                  Zhenjiang Rietech New Energy Science Technology Co. Ltd
                  Zhenjiang Ren De New Energy Science Technology Co. Ltd

                  B796

                  Wuxi Taichang Electronic Co. Ltd
                  Wuxi Machinery & Equipment Import & Export Co. Ltd
                  Wuxi Taichen Machinery & Equipment Co. Ltd

                  B893

                  Xi'an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd

                  B896

                  Xi'an LONGi Silicon Materials Corp.
                  Wuxi LONGi Silicon Materials Co. Ltd

                  B897

                  Years Solar Co. Ltd

                  B898

                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd

                  B797

                  Yuhuan BLD Solar Technology Co. Ltd
                  Zhejiang BLD Solar Technology Co. Ltd

                  B899

                  Yuhuan Sinosola Science & Technology Co.Ltd

                  B900

                  Zhangjiagang City SEG PV Co. Ltd

                  B902

                  Zhejiang Fengsheng Electrical Co. Ltd

                  B903

                  Zhejiang Global Photovoltaic Technology Co. Ltd

                  B904

                  Zhejiang Heda Solar Technology Co. Ltd

                  B905

                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd

                  B906

                  Zhejiang Kingdom Solar Energy Technic Co. Ltd

                  B907

                  Zhejiang Koly Energy Co. Ltd

                  B908

                  Zhejiang Mega Solar Energy Co. Ltd
                  Zhejiang Fortune Photovoltaic Co. Ltd

                  B910

                  Zhejiang Shuqimeng Photovoltaic Technology Co. Ltd

                  B911

                  Zhejiang Shinew Photoelectronic Technology Co. Ltd

                  B912

                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd

                  B914

                  Zhejiang Sunrupu New Energy Co. Ltd

                  B915

                  Zhejiang Tianming Solar Technology Co. Ltd

                  B916

                  Zhejiang Trunsun Solar Co. Ltd
                  Zhejiang Beyondsun PV Co. Ltd

                  B917

                  Zhejiang Wanxiang Solar Co. Ltd
                  WANXIANG IMPORT & EXPORT CO LTD

                  B918

                  ZHEJIANG YUANZHONG SOLAR CO. LTD

                  B920

                  Zhongli Talesun Solar Co. Ltd

                  B922


title: Provedbena uredba Komisije (EU) 2015/593 оd 14. travnja 2015. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Reblochon/Reblochon de Savoie (ZOI))

text:
               16.4.2015

               HR

               Službeni list Europske unije

               L 99/5

         PROVEDBENA UREDBA KOMISIJE (EU) 2015/593
   оd 14. travnja 2015.
   o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Reblochon/Reblochon de Savoie (ZOI))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Francuske za odobrenje izmjene specifikacije za zaštićenu oznaku izvornosti „Reblochon”/„Reblochon de Savoie”, registriranu u skladu s Uredbom Komisije (EZ) br. 1107/96 (2) kako je izmijenjena Uredbom Komisije (EZ) br. 828/2003 (3).

               (2)

               Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te Uredbe objavila zahtjev za izmjenu u Službenom listu Europske unije
                   (4).

               (3)

               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

         DONIJELA JE OVU UREDBU:
   Članak 1.
   Odobrava se izmjena specifikacije objavljena u Službenom listu Europske unije povezana s nazivom „Reblochon”/„Reblochon de Savoie” (ZOI).
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. travnja 2015.

            Za Komisiju,

            u ime predsjednika,

         Phil HOGAN

            Član Komisije

      (1)  SL L 343, 14.12.2012., str. 1.

      (2)  Uredba Komisije (EZ) br. 1107/96 od 12. lipnja 1996. o registraciji oznaka zemljopisnog podrijetla i oznaka izvornosti u skladu s postupkom utvrđenim člankom 17. Uredbe Vijeća (EEZ) br. 2081/92 (SL L 148, 21.6.1996., str. 1.).

      (3)  Uredba Komisije (EZ) br. 828/2003 od 14. svibnja 2003. o izmjeni u specifikacijama 16 naziva navedenih u Prilogu Uredbi (EZ) br. 1107/96 o registraciji oznaka zemljopisnog podrijetla i oznaka izvornosti u skladu s postupkom utvrđenim člankom 17. Uredbe Vijeća (EEZ) br. 2081/92 o zaštiti oznaka zemljopisnog podrijetla i oznaka izvornosti za poljoprivredne i prehrambene proizvode (Danablu, Monti Iblei, Lesbos, Beaufort, Salers, Reblochon ili Reblochon de Savoie, Laguiole, Mont d'Or ili Vacherin du Haut-Doubs, Comté, Roquefort, Epoisses de Bourgogne, Brocciu corse ili Brocciu, Sainte-Maure de Touraine, Ossau-Iraty, Dinde de Bresse, Huile essentielle de lavande de Haute-Provence) (SL L 120, 15.5.2003., str. 3.).

      (4)  SL C 387, 1.11.2014., str. 17.


title: Provedbena uredba Komisije (EU) br. 1054/2012 od 7. studenoga 2012. o odobrenju izmjena koje nisu manje specifikacije za naziv upisan u Registar zaštićenih oznaka izvornosti i zaštićenih oznaka zemljopisnog podrijetla (Taureau de Camargue (PDO))

text:
               15/Sv. 24

               HR

               Službeni list Europske unije

               263

         32012R1054

               L 313/3

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 1054/2012
   od 7. studenoga 2012.
   o odobrenju izmjena koje nisu manje specifikacije za naziv upisan u Registar zaštićenih oznaka izvornosti i zaštićenih oznaka zemljopisnog podrijetla (Taureau de Camargue (PDO))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (1), a posebno njezin članak 7. stavak 4. prvi podstavak,
   budući da:

               (1)

               U skladu s prvim podstavkom članka 9. stavka 1. Uredbe (EZ) br. 510/2006, Komisija je ispitala zahtjev Francuske za odobrenje izmjena specifikacije za zaštićenu oznaku izvornosti „Taureau de Camargue” registriranu u skladu s Uredbom Komisije (EZ) br. 2036/2001 (2), kako je izmijenjena Uredbo (EC) br 1068/2008 (3).

               (2)

               Svrha je ovog zahtjeva izmjena specifikacije dajući detaljnije informacije o opisu proizvoda, zemljopisnom području, dokazu podrijetla, metodi proizvodnje, označavanju, nacionalnim zahtjevima i kontakt podacima odgovarajuće odgovorne uprave u državi članici, skupine i nadzornih struktura.

               (3)

               Komisija je ispitala predmetne izmjene i zaključila da su utemeljene. Budući da su ovo manje izmjene u smislu članka 9. Uredbe (EZ) br. 510/2006, Komisija ih može odobriti bez primjene postupka predviđenog u člancima 5., 6. i 7. te Uredbe,

         DONIJELA JE OVU UREDBU:
   Članak 1.
   Specifikacija za zaštićenu oznaku izvornosti „Taureau de Camargue” ovime se mijenja u skladu s Prilogom I. ovoj Uredbi.
   Članak 2.
   Prilog II. ovoj Uredbi sadržava jedinstveni dokument koji navodi glavne točke specifikacije.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. studenoga 2012.

            Za Komisiju,

            u ime Predsjednika

         Dacian CIOLOȘ

            Član Komisije

      (1)  SL L 93, 31.3.2006., str. 12.

      (2)  SL L 275, 18.10.2001., str. 9.

      (3)  SL L 290, 31.10.2008., str. 8.
   PRILOG I.
   Specifikacija za zaštićenu oznaku izvornosti „Taureau de Camargue” ovime se mijenja kako slijedi:

               —

               Ažurirano upućivanje na odgovornu upravu u državi članici, skupinu podnositelja zahtjeva i nadzorne strukture.

               —

               Opis proizvoda: opisu proizvoda dodaje se dob životinja. Ta se odredba nije promijenila te je već uključena pod naslovom „metoda proizvodnje” u specifikaciji.

               —

               Zemljopisno područje: zemljopisno područje se nije promijenilo, ali je popis kantona u specifikaciji Zajednice zamijenjen s popisom općina.

               —

               Dokaz o podrijetlu: naslovu se dodaju odredbe o nadzoru te jamstvu podrijetla i o sljedivosti oznake. Te odredbe su izmijenjene nakon reforme nadzornog sustava za francuske registrirane oznake izvornosti.

               —

               Metoda proizvodnje: naslovu se dodaju odredbe iz nacionalnog zakonodavstva koje određuju predmetne registrirane oznake izvornosti. Kriteriji za genetsku selekciju pasmina, najveće opterećenje i metoda za izračun LU-a. Uz to, dodane su podrobne informacije o zabrani pružanja cjelovitih krmnih smjesa i o odobrenim lijekovima.
               Uključene su odredbe o klanju životinja sadržane u nacionalnom zakonodavstvu (uklanjanje životinja, prijevoz, klanje, te postupanje s trupovima). Također, dodana je odredba o rasijecanju u zemljopisnom području, koja je uključena u nacionalne propise.
               Odredbe koje se preklapaju s općim propisima (nadzor zaraznih bolesti, primjena razvrstavanja trupova prema europskoj ljestvici) brišu se.

               —

               Označavanje: skupina podnositeljica zahtjeva želi proglasiti uporabu simbola ZOI Europske unije obveznom.

               —

               Nacionalni zahtjevi: nacionalni zahtjevima dodaje se tablica o glavnim točkama koje je potrebno provjeriti i metodi za njihovu procjenu, kako je predviđeno u francuskim nacionalnim propisima.

         PRILOG II.

      JEDINSTVENI DOKUMENT

   Uredba Vijeća (EEZ) br. 510/2006 o zaštiti oznaka zemljopisnog podrijetla i oznaka izvornosti za poljoprivredne i prehrambene proizvode.

      „TAUREAU DE CAMARGUE”

   EZ br. FR-PDO-0105-0314-17.10.2011.

      ZOI ( ) ZOZP (X.)

   1.   Naziv

   „Taureau de Camargue”
   2.   Država članica ili treća država

   Francuska
   3.   Opis poljoprivrednog ili prehrambenog proizvoda.

   3.1.   Vrsta proizvoda:

               Razred 1.-1.

               Svježe meso (i iznutrice)

         3.2.   Opis proizvoda na koji se primjenjuje naziv iz točke 1.

   Oznaka izvornosti „Taureau de Camargue” odnosi se na svježe meso muških ili ženskih životinja, koje se dobiva od lokalnih pasmina, odnosno pasmine „raço di Biou” ili pasmine „de Combat” (pasmine također poznate kao „brave”) ili križanaca tih dviju pasmina koji su okoćeni, uzgojeni, zaklani i rasječeni u zemljopisnom području.
   Životinje moraju imati najmanje 18 mjeseci.
   Trupovi se moraju objesiti u klaonici najkraće 48 sati i ne duže od pet dana. Težina trupova za svrhu oporezivanja mora biti 100 kg ili više, osim za junice stare između 18 i 30 mjeseci, za koje je predviđena težina od 85 kg.
   Meso „Taureau de Camargue” ima prepoznatljivu intenzivnu crvenu boju; meko je i bez masnoće.
   3.3.   Sirovine (samo za prerađene proizvode)

   —
   3.4.   Krmivo (za proizvode životinjskog porijekla)

   Glavni izvor hrane mora biti ispaša, osim tijekom zimskih razdoblja, tijekom kojih se može davati dodatak u obliku krmiva koji se sastoji isključivo od žita i žitarica iz zemljopisnog područja. Cjelovite krmne smjese, uključujući ljekovitu hranu za životinje ne odobravaju se pod nikakvim okolnostima.
   3.5.   Posebne faze u proizvodnji koje se moraju odvijati u određenom zemljopisnom području

   Životinje se moraju okotiti, uzgojiti, zaklati i rasjeći u zemljopisnom području.
   3.6.   Posebna pravila za rezanje, ribanje i pakiranje itd.

   Trupovi životinja se moraju rasjeći u zemljopisnom području. Trupovi životinja zaklanih za „Taureau de Camargue” ZOI su u prosjeku manji od druge zaklane stoke te je stoga potrebno posebno znanje kako bi se njihova mala veličina iskoristila na najbolji mogući način. To znanje se je očuvalo samo na zemljopisnom području, koje je praktički jedino mjesto na francuskom državnom području na kojem se uzgajaju dvije pasmine za ZOI „Taureau de Camargue”.
   3.7.   Pravila za označivanje

   Meso se za ZOI „Taureau de Camargue” označava kada je trup cijeli, u fazi između vaganja trupova za potrebe oporezivanja i njegovog izlaska iz hladnjače.
   Trup se tada označava identifikacijskim žigom ZOI na različitim mišićima (na osam mjesta). Žig izdaje „Institut national de l’origine et de la qualité” (Nacionalni institut za podrijetlo i kvalitetu).
   Sve do faze krajnje distribucije, trup i dijelovi mesa koji su od njega odsječeni opremljeni su s identifikacijskom etiketom koja sadržava najmanje:

               —

               naziv oznake,

               —

               broj klanja,

               —

               jasno napisan naziv poljoprivrednog gospodarstva,

               —

               naziv i adresu objekta za rasijecanje mesa ili klaonice,

               —

               logotip znaka ZOI Europske unije.

         4.   Sažeta definicija zemljopisnog područja

   Da bi se meso imalo pravo na oznaku izvornosti, životinje moraju dolaziti iz stada bikova pasmine „raço di Biou” ili s farma stoke pasmine „de Combat” koje se nalaze u zemljopisnom području.
   Životinje se moraju okotiti, uzgojiti, zaklati i rasjeći u zemljopisnom području.

               Departman Bouches-du-Rhône:

                           —

                           kanton Arles: sve općine,

                           —

                           kanton Châteaurenard: sve općine,

                           —

                           kanton Eyguières: Aureilles, Eyguières, Lamanon i Mouriès,

                           —

                           kanton Istres: Fos-sur-Mer, Istres,

                           —

                           kanton Orgon: sve općine,

                           —

                           kanton Port-Saint-Louis-du-Rhône: Port-Saint-Louis-du-Rhône,

                           —

                           kanton Salon-de-Provence: Grans, Miramas, Salon-de-Provence,

                           —

                           kanton Saintes-Maries-de-la-Mer: Saintes-Maries-de-la-Mer,

                           —

                           kanton Saint-Rémy-de-Provence:sve općine,

                           —

                           kanton Tarascon-sur-Rhône: sve općine.

               Departman Gard:

                           —

                           kanton Aigues-Mortes: sve općine,

                           —

                           kanton Aramon: sve općine, s iznimkom općina Estézargues u Domazan,

                           —

                           kanton Beaucaire: sve općine,

                           —

                           kanton Lédignan: Mauressargues,

                           —

                           kanton Marguerittes: sve općine,

                           —

                           kanton Nîmes: sve općine,

                           —

                           kanton Quissac: sve općine, s iznimkom općine Quissac,

                           —

                           kanton Remoulins: Argilliers, Collias, Remoulins, Vers-Pont-du-Gard,

                           —

                           kanton Rhony-Vidourle: sve općine.

               Kanton Saint-Chaptes: sve općine, s iznimkom općina Aubussargues, Collorgues, Baron, Foissac, Saint-Dézéry.

                           —

                           kanton Saint-Gilles: sve općine,

                           —

                           kanton Saint-Mamert: sve općine,

                           —

                           kanton ommières: sve općine,

                           —

                           kanton Uzès: Arpaillargues-et-Aureillac, Blauzac, Sanilhac-Sagriès, Saint-Maximin, Uzès,

                           —

                           kanton Vauvert: sve općine,

                           —

                           kanton Vistrenque (La): sve općine.

               Departman Bouches-du-Rhône:

                           —

                           kanton Castries: sve općine,

                           —

                           kanton Claret: Campagne, Fontanès, Garrigues, Sauteyrargues, Vacquières,

                           —

                           kanton Lunel: sve općine,

                           —

                           kanton Matelles: Prades-le-Lez, Saint-Bauzille-de-Montmel, Sainte-Croix-de-Quintillargues, Saint-Vincent-de-Barbeyrargues

                           —

                           kanton Mauguio: sve općine.

               Kanton Montpellier: Castelnau-le-Lez, Clapiers, Le Crès, Lattes, Montpellier, Pérols.

         Močvarno područje označeno je unutar ovog zemljopisnog područja.
   5.   Poveznica sa zemljopisnim područjem

   5.1.   Osobitost zemljopisnog područja

   Zemljopisno područje ZOI-a odgovara području zimskih ispaša goveda „Taureau de Camargue”, odnosno općinama u kojima su životinje tradicionalno boravile tijekom zime, u širokim pojasevima neobrađenih zemljišta i travnjaka. Područje obuhvaća močvarno područje koje prati granice Camarguea u kojem životinje borave najmanje šest mjeseci tijekom ljetnog razdoblja.
   Ti prostrani pašnjaci koji se sastoje od halofilnih biljaka u Camaragueu i suhi travnjaci tijekom zimskog razdoblja utječu na fizički i mentalni razvoj životinja. S druge strane, uzgoj igra važnu ulogu za okoliš jer utječe na razvoj vegetacije u prirodnom okruženju (slanih močvara i travnjaka, močvara i otvorenih livada): goveda ograničavaju rast određenih vrsta biljaka i koriste velika područja vegetacije koja se sastoje od mozaika povezanih i nepovezanih staništa.
   5.2.   Osobitost proizvoda

   U mnogim radovima upućuje se na iznimno izvornu prirodu „Taureau de Camargue”, koja dijelom proizlazi iz izolacije pasmine radi posebne konfiguracije Camarguea, a dijelom iz metode uzgoja koju su razvili uzgajivači s ciljem prilagodbe ograničenjima okoliša.
   Te su životinje gotovo divlje, nisu udomaćene i vrlo su izdržljive i otporne. Sumnjičave su u pogledu ljudi te stoga mogu biti agresivne.
   Kao posljedica toga, meso tih životinja ima posebna svojstva, kako je opisno u INRA istraživanju (5. prosinca 2007.– konferencija pod nazivom „Rencontres autour des Recherches sur les Ruminants”, čija glavna otkrića pokazuju da su mišići tih životinja intenzivne crvene boje te da im je meso nemasno.
   5.3.   Uzročna veza između zemljopisnog područja i kvalitete ili značajki proizvoda (za ZOI) ili posebne kvalitete, ugleda ili drugih svojstava proizvoda (za ZOZP)

   Osobitost „Taureau de Camargue” mesa je usko vezana uz njegovo okruženje i cilj uzgoja, koji je stvaranje bikova za borbu. To zahtijeva gotovo divlje životinje koje su uzgojene u čuvanom i zaštićenom prirodnom okruženju.
   Živahna i agresivna priroda ovih životinja zahtijeva da se one savršeno prilagode svrsi za koju su predviđene i daje mesu njegova osobita svojstva.
   „Taureau de Camargue” dobiva se od tradicionalnih lokalnih pasmina, Camarguaise i Brave, te je posebno dobro prilagođeno okruženju Camarguea.
   Uzgajane na slobodi, te životinje pasu i borave u močvarnim područjima najmanje šest mjeseci. Ovo područje je nizinsko što je posljedica određene geologije i pedologije te ga karakterizira prisutnost različitih količina soli. Ta s agronomskoga gledališta siromašna tla su dom posebnih ekosustava (vrste roda Salicornia, loboda, caklenjača).
   Organoleptičke kvalitete i posebna priroda mesa mogu se objasniti različitim vrstama biljaka koje se nalaze na ovim pašnjacima:

               —

               halofilne biljke (vrste roda Salicornia, loboda, caklenjača) u slanom okolišu,

               —

               trstika i livadne vlasulje u okruženju siromašnom soli,

               —

               prirodna vegetacija na neobrađenim područjima zimi.

         Intenzivnu crvenu boju mesa uzrokuje njegova pH vrijednost, na koju utječu lužnata prehrana halofilnim biljkama. Fina konzistencija je značajka mišićnih vlakna, koja su se razvila redovnim gibanjem životinje po pašnjacima u ekstenzivnom sustavu (ispaša). Voljno i često kretanje tih životinja znači da se njihovi mišići „hrane” mastima, što njihovo meso čini nemasnim.
   Posebne kvalitete mesa „Taureau de Camargue” su posljedica povezanoga djelovanja tla, okoliša i životnih uvjeta.
   Govedo „Taureau de Camargue”, kojeg je oblikovao okoliš u kojem živi i ekstenzivna metoda uzgoja još od davnih vremena, postalo je glavni partner pri očuvanju biološke raznovrsnosti u Camargueu.

      Upućivanje na objavu specifikacije

   https://www.inao.gouv.fr/fichier/CDCTaureauDeCamargue.pdf